CELEX: 32020D0718
Language: mt
Date: 2020-05-28 00:00:00
Title: Deċiżjoni tal-Kunsill (PESK) 2020/718 tas-28 ta’ Mejju 2020 li taħtar il-Kmandant tal-Forza tal-UE tal-operazzjoni militari tal-Unjoni Ewropea fil-Mediterran (EUNAVFOR MED IRINI)

29.5.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 168/64
               
            
         DEĊIŻJONI TAL-KUNSILL (PESK) 2020/718
         tas-28 ta’ Mejju 2020
         li taħtar il-Kmandant tal-Forza tal-UE tal-operazzjoni militari tal-Unjoni Ewropea fil-Mediterran (EUNAVFOR MED IRINI)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 42(4) u 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fil-31 ta’ Marzu 2020, il-Kunsill adotta d-Deċiżjoni (PESK) 2020/472 (1) li tistabbilixxi u tniedi operazzjoni militari tal-Unjoni Ewropea fil-Mediterran (EUNAVFOR MED IRINI), taħt il-kmand tal-Viċi Ammirall Fabio AGOSTINI bħala Kmandant tal-Operazzjoni tal-UE.
                  
               
                     (2)
                  
                  
                     Fit-30 ta’ April 2020, il-Kmandant tal-Operazzjoni tal-UE rrakkomanda li l-Viċi Ammirall Ettore SOCCI jinħatar Kmandant tal-Forza tal-UE tal-EUNAVFOR MED IRINI għall-ewwel nofs tal-mandat li fadal tal-EUNAVFOR MED IRINI, u li l-Komodor Theodoros MIKROPOULOS jinħatar Kmandant tal-Forza tal-UE tal-EUNAVFOR MED IRINI għat-tieni nofs tal-mandat li fadal.
                  
               
                     (3)
                  
                  
                     Fl-4 ta’ Mejju 2020, il-Kumitat Militari tal-UE appoġġa dik ir-rakkomandazzjoni.
                  
               
                     (4)
                  
                  
                     Fis-6 ta’ Mejju 2020, il-Kumitat Politiku u ta’ Sigurtà qabel dwar dik ir-rakkomandazzjoni.
                  
               
                     (5)
                  
                  
                     Għal raġunijiet operattivi, huwa neċessarju li l-ħatra tal-Kmandant tal-Forza tal-UE tal-EUNAVFOR MED IRINI tapplika mis-6 ta’ Mejju 2020.
                  
               
                     (6)
                  
                  
                     Il-Viċi Ammirall Ettore SOCCI għalhekk jenħtieġ li jinħatar Kmandant tal-Forza tal-UE tal-EUNAVFOR MED IRINI mis-6 ta’ Mejju 2020 sat-18 ta’ Ottubru 2020, u l-Komodor Theodoros MIKROPOULOS mid-19 ta’ Ottubru 2020 sal-31 ta’ Marzu 2021.
                  
               
                     (7)
                  
                  
                     F’konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tiħux sehem fl-elaborazzjoni u l-implimentazzjoni ta’ deċiżjonijiet u azzjonijiet tal-Unjoni li għandhom implikazzjonijiet ta’ difiża. Konsegwentement, id-Danimarka mhijiex qed tieħu sehem fl-adozzjoni ta’ din id-Deċiżjoni,
                  
               ADOTTA DIN ID-DEĊIŻJONI:
         
            Artikolu 1
            Il-Viċi Ammirall Ettore SOCCI huwa b’dan maħtur Kmandant tal-Forza tal-UE tal-operazzjoni militari tal-Unjoni Ewropea fil-Mediterran (EUNAVFOR MED IRINI) mis-6 ta’ Mejju 2020 sat-18 ta’ Ottubru 2020. Il-Komodor Theodoros MIKROPOULOS huwa b’dan maħtur Kmandant tal-Forza tal-UE tal-EUNAVFOR MED IRINI mid-19 ta’ Ottubru 2020 sal-31 ta’ Marzu 2021.
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
            Hija għandha tapplika mis-6 ta’ Mejju 2020.
         
         
            Magħmul fi Brussell, is-28 ta’ Mejju 2020.
            
               
                  Għall-Kunsill
               
               
                  Il-President
               
               G. GRLIĆ RADMAN
            
         
         
            (1)  Id-Deċiżjoni tal-Kunsill (PESK) 2020/472 tal-31 ta’ Marzu 2020 dwar operazzjoni militari tal-Unjoni Ewropea fil-Mediterran (EUNAVFOR MED IRINI) (ĠU L 101, 1.4.2020, p. 4).